CELEX: 32016D0169
Language: da
Date: 2016-02-05 00:00:00
Title: Kommissionens gennemførelsesafgørelse (EU) 2016/169 af 5. februar 2016 om ændring af afgørelse 2010/221/EU for så vidt angår nationale foranstaltninger til forebyggelse af indslæbning af visse vanddyrsygdomme til Irland, Finland, Sverige og Det Forenede Kongerige (meddelt under nummer C(2016) 605) (EØS-relevant tekst)

9.2.2016   
            
            
               DA
            
            
               Den Europæiske Unions Tidende
            
            
               L 32/158
            
         KOMMISSIONENS GENNEMFØRELSESAFGØRELSE (EU) 2016/169
   af 5. februar 2016
   om ændring af afgørelse 2010/221/EU for så vidt angår nationale foranstaltninger til forebyggelse af indslæbning af visse vanddyrsygdomme til Irland, Finland, Sverige og Det Forenede Kongerige
   
      
         (meddelt under nummer C(2016) 605)
      
   
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Rådets direktiv 2006/88/EF af 24. oktober 2006 om dyresundhedsbestemmelser for akvakulturdyr og produkter deraf og om forebyggelse og bekæmpelse af visse sygdomme hos vanddyr (1), særlig artikel 43, stk. 2, og
   ud fra følgende betragtninger:
   
               (1)
            
            
               Kommissionens afgørelse 2010/221/EU (2) giver visse medlemsstater mulighed for, med henblik på at forebygge indslæbning af visse sygdomme i deres område, at stille særlige krav til markedsføring og import af sendinger af vanddyr, hvis de enten har påvist, at hele deres område eller visse afgrænsede områder er frie for sådanne sygdomme, eller har indført et udryddelses- eller overvågningsprogram med dette formål. Medlemsstater, som har et godkendt udryddelsesprogram for en eller flere af de pågældende sygdomme, kan i henhold til artikel 3, stk. 2, i nævnte afgørelse kun stille særlige krav til markedsføring og import med hensyn til disse sygdomme indtil den 31. december 2015.
            
         
               (2)
            
            
               Ifølge afgørelse 2010/221/EU betragtes de medlemsstater og dele heraf, som er opført i bilag I, som frie for de sygdomme, der er anført i nævnte bilag. Ved nævnte afgørelse godkendtes endvidere de udryddelsesprogrammer, som visse medlemsstater har indført for de områder og sygdomme, der er anført i afgørelsens bilag II. Ved denne afgørelse godkendes også de programmer for overvågning af ostreid herpesvirus 1 μνar (OsHV-1 μνar), der er indført af visse medlemsstater, med hensyn til de områder, der er anført i afgørelsens bilag III.
            
         
               (3)
            
            
               Finland har i henhold til artikel 43 i direktiv 2006/88/EF indgivet en ansøgning til Kommissionen om godkendelse af særlige krav til markedsføring og import af sendinger af vanddyr med henblik på at forebygge indslæbning af salmonid alfavirus (SAV) til de finske indlandsområder. Den væsentligste begrundelse for Finlands ansøgning er, at SAV kan forårsage alvorlige fiskesygdomme som pancreas disease (PD) og sleeping disease (SD) hos modtagelige arter. Disse sygdomme overføres let og forårsager betydelige tab, især for anlæg, som opdrætter atlantisk laks (Salmo salar), men også bestande af regnbueørred (Oncorhynchus mykiss) og havørred (Salmo trutta) kan blive hårdt ramt. Finland har en betydelig årlig produktion af disse arter, som opdrættes til fødevareproduktion og med henblik på udsætning. Det er nødvendigt at beskytte disse arter mod indslæbning af SAV.
            
         
               (4)
            
            
               Infektion med SAV defineres i Verdensorganisationen for Dyresundheds (OIE) sundhedskodeks for akvatiske dyr (sundhedskodeksen) som en infektion med en subtype af SAV af slægten Alphavirus af Togaviridae-familien. Sådanne infektioner har været anmeldelsespligtige over for OIE siden 2014, og diagnostiske metoder til at påvise og identificere patogenet findes i OIE's Manual of Diagnostic Tests for Aquatic Animals (i det følgende benævnt »den akvatiske manual«). Derudover indeholder den akvatiske manual konkrete anbefalinger til at opnå og opretholde status som sygdomsfri, hvad angår SAV, og til import og transit af vanddyr og produkter deraf fra et land, som ikke er erklæret fri for infektioner med SAV.
            
         
               (5)
            
            
               Finland har forelagt oplysninger, der beskriver dets ordning for kontrol og obligatorisk anmeldelse af vanddyrssygdomme, og som også beskriver de overvågningsordninger, som er blevet indført for at dokumentere, hvilke indlandsområder af Finland der er frie for SAV. Disse oplysninger, som bekræfter, at der har været passiv overvågning af SAV, siden sygdommen blev anmeldelsespligtig i henhold til finsk lovgivning i 2010, og målrettet overvågning gennem en periode på to år fra 2013 til 2014, begge ved hjælp af diagnostiske metoder i overensstemmelse med den akvatiske manual, støtter vurderingen af de finske indlandsområder, som er frie for SAV.
            
         
               (6)
            
            
               Finland har endvidere forelagt oplysninger, der beskriver den epidemiologiske situation med hensyn til SAV i afvandingsområder, som deles med Norge, Sverige og Rusland, og de gældende biosikkerhedsforanstaltninger over for en eventuel spredning af SAV fra kystområderne til de finske indlandsområder. Disse oplysninger viser, at de gældende foranstaltninger er i overensstemmelse med OIE's anbefalinger, og de støtter dermed også det synspunkt, at de finske indlandsområder kan anses for at være frie for SAV.
            
         
               (7)
            
            
               Baseret på OIE's anerkendelse af SAV som en alvorlig smitsom sygdom, der rammer visse laksefisk, og på oplysningerne fra Finland med hensyn til den nuværende sundhedsstatus, hvad angår SAV, og de mulige økonomiske og miljømæssige følger af indslæbning af SAV til de finske indlandsområder, er det berettiget at godkende ansøgningen om visse særlige krav til markedsføring og import i overensstemmelse med artikel 43 i direktiv 2006/88/EF for at forebygge sådan indslæbning. Salmonid alfavirus (SAV) bør derfor opføres i bilag I til afgørelse 2010/221/EU for de finske indlandsområder.
            
         
               (8)
            
            
               Det Forenede Kongerige er opført i bilag I til afgørelse 2010/221/EU med Storbritannien, bortset fra Whitstable Bay i Kent, Blackwater Estuary og River Crouch i Essex og Poole Harbour i Dorset, anerkendt som fri fra OsHV-1μVar.
            
         
               (9)
            
            
               Det Forenede Kongerige har meddelt Kommissionen, at OsHV-1 μVar for nyligt er blevet påvist i River Roach i Essex og i et område uden for Whitstable Bay ved nordkysten af Kent. Som følge af en epidemiologisk evaluering efter påvisningen i River Roach udvides det ikke-sygdomsfrie segment i Essex endvidere for at inddrage det eksisterende ikke-sygdomsfrie segment i Blackwater og River Colne. Endelig har Det Forenede Kongerige meddelt, at der er påvist OsHV-1 μVar i River Teign i Devon. Disse områder bør derfor ikke længere være anerkendt som frie for denne sygdom. De geografiske afgrænsninger for Det Forenede Kongerige af områder, som er anerkendt som fri for OsHV-1μVar bør derfor ændres.
            
         
               (10)
            
            
               Det svenske indlandsområde er opført i bilag II til afgørelse 2010/221/EU som et område med et godkendt udryddelsesprogram for bakteriel nyresyge (BKD). De svenske kystområder er desuden opført i samme bilag med et godkendt udryddelsesprogram for infektiøs pankreasnekrose (IPN).
            
         
               (11)
            
            
               Ifølge Sveriges rapportering til Kommissionen er fem anlæg blevet testet positive for BKD i de sidste tre års overvågning af de områder, der er omfattet af det godkendte udryddelsesprogram. Disse anlæg er på nuværende tidspunkt underlagt kontrol og udryddelsesforanstaltninger med henblik på at opnå status som sygdomsfrie. For at kunne følge op på disse anlæg og foretage en overordnet evaluering af hele BKD-programmet har Sverige anmodet om en forlængelse af den periode, inden for hvilken de må stille særlige krav til markedsføring og import med hensyn til denne sygdom, jf. direktiv 2010/221/EU. På baggrund af programmets resultater er en sådan forlængelse hensigtsmæssig.
            
         
               (12)
            
            
               Med hensyn til IPN har både Finland og Sverige tidligere anmodet Kommissionen om en evaluering af den videre tilgang samt anvendelsesområdet for overvågnings- og udryddelsesprogrammerne for sygdommen. På nuværende tidspunkt omfatter definitionen af IPN alle gentypegrupper af IPN. Kun stammer af IPN-virus-gentypegruppe 5 vides at være årsag til død og klinisk sygdom hos opdrættede laksefisk i Europa. Derfor bør andre gentypegrupper ikke omfattes af disse udryddelsesprogrammer. En afgørelse angående spørgsmålet kan imidlertid kun træffes på baggrund af en omfattende videnskabelig vurdering. Der er endnu ikke foretaget en sådan vurdering. Indtil en sådan vurdering foretages, bør Sveriges løbende udryddelsesprogram for IPN forlænges og dermed muligheden for at stille særlige krav til markedsføring og import, jf. afgørelse 2010/221/EU.
            
         
               (13)
            
            
               Vurderinger vedrørende overførbare dyresygdomme, som kan være underlagt nationale foranstaltninger, foretages af Kommissionen inden for rammerne af den planlagte nye EU-lovgivning om dyresundhed. Set i lyset heraf bør fristen, som er fastsat i artikel 3, stk. 2, i afgørelse 2010/221/EU, for tilladelse til at indføre visse nationale foranstaltninger forlænges, indtil vurderingerne er foretaget, og den nye EU-dyrelovgivning træder i kraft, hvilket forventes at ske i 2021.
            
         
               (14)
            
            
               I bilag III til afgørelse 2010/221/EU er der opført syv segmenter på Irlands område med et godkendt overvågningsprogram for OsHV-1μνar. Irland har for nyligt meddelt Kommissionen, at der er påvist OsHV-1 μVar i Gweebara Bay (segment 2) og Kenmare Bay (segment 7). Disse segmenter bør følgelig udgå af listen over områder i bilag III.
            
         
               (15)
            
            
               Irland har endvidere fremsat en erklæring om sygdomsfrihed med hensyn til OsHV-1 μVar for de resterende fem segmenter i bilag III til afgørelse 2010/221/EU og for et nyt segment A: Tralee Bay Hatchery. Erklæringen opfylder kravene til en erklæring om sygdomsfrihed i direktiv 2006/88/EF. De følgende segmenter på Irlands område: Segment 1: Sheephaven Bay, segment 3: Killala, Boadhaven og Blacksod Bay, segment 4: Streamstown Bay, segment 5: Bertraghboy og Galway Bay, segment 6: Poulnashaary Bay og segment A: Tralee Bay Hatchery bør derfor anses for at være frie for OsHV-1 μVar og følgelig opføres på listen i bilag I til afgørelse 2010/221/EU.
            
         
               (16)
            
            
               Eftersom Irlands erklæring dokumenterer sygdomsfrihed for alle fem resterende segmenter på listen i bilag III til afgørelse 2010/221/EU, er overvågningsprogrammet for OsHV-1 μVar til påvisning af sygdomsfrihed som anført i samme bilag ikke længere gældende for de irske segmenter på listen. Oplysningerne om Irland i bilag III bør derfor udgå.
            
         
               (17)
            
            
               Artikel 3, stk. 2, i afgørelse 2010/221/EU sætter en tidsbegrænsning på bemyndigelsen til at anvende visse nationale foranstaltninger i overensstemmelse med artikel 43 i direktiv 2006/88/EF indtil den 31. december 2015. For at undgå forstyrrelse i anvendelsen af disse foranstaltninger bør de forslåede ændringer gælde fra den 1. januar 2016.
            
         
               (18)
            
            
               Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder —
            
         VEDTAGET DENNE AFGØRELSE:
   Artikel 1
   I artikel 3, stk. 2, i afgørelse 2010/221/EU ændres »den 31. december 2015« til »den 1. juli 2021«.
   Artikel 2
   Bilag I og III til afgørelse 2010/221/EU erstattes af teksten i bilaget til nærværende afgørelse.
   Artikel 3
   Denne afgørelse anvendes fra den 1. januar 2016.
   Artikel 4
   Denne afgørelse er rettet til medlemsstaterne.
   
      Udfærdiget i Bruxelles, den 5. februar 2016.
      
         
            På Kommissionens vegne
         
         Vytenis ANDRIUKAITIS
         
            Medlem af Kommissionen
         
      
   
   
      (1)  EUT L 328 af 24.11.2006, s. 14.
   
      (2)  Kommissionens afgørelse 2010/221/EU af 15. april 2010 om godkendelse af nationale foranstaltninger til begrænsning af virkningerne af visse sygdomme hos akvakulturdyr og vildtlevende vanddyr i overensstemmelse med artikel 43 i Rådets direktiv 2006/88/EF (EUT L 98 af 20.4.2010, s. 7).
   
      BILAG
      Afgørelse 2010/221/EU ændres således:
      
                  1)
               
               
                  Bilag I til afgørelse 2010/221/EU affattes således:
                  
                     »BILAG I
                     
                        Medlemsstater og områder heraf, der betragtes som frie for de sygdomme, der er opført i tabellen, og hvis nationale foranstaltninger til forebyggelse af indslæbning af disse sygdomme er godkendt, jf. artikel 43, stk. 2, i direktiv 2006/88/EF
                     
                     
                                 Sygdom
                              
                              
                                 Medlemsstat
                              
                              
                                 Kode
                              
                              
                                 Geografisk afgrænsning af det område, der er omfattet af godkendte nationale foranstaltninger
                              
                           
                                 Forårsviræmi hos karper (SVC)
                              
                              
                                 Danmark
                              
                              
                                 DK
                              
                              
                                 Hele landet
                              
                           
                                 Irland
                              
                              
                                 IE
                              
                              
                                 Hele landet
                              
                           
                                 Ungarn
                              
                              
                                 HU
                              
                              
                                 Hele landet
                              
                           
                                 Finland
                              
                              
                                 FI
                              
                              
                                 Hele landet
                              
                           
                                 Sverige
                              
                              
                                 SE
                              
                              
                                 Hele landet
                              
                           
                                 Det Forenede Kongerige
                              
                              
                                 UK
                              
                              
                                 Hele Det Forenede Kongerige
                                 Guernsey, Jersey og Isle of Man
                              
                           
                                 Bakteriel nyresyge (BKD)
                              
                              
                                 Irland
                              
                              
                                 IE
                              
                              
                                 Hele landet
                              
                           
                                 Det Forenede Kongerige
                              
                              
                                 UK
                              
                              
                                 Nordirland
                                 Guernsey, Jersey og Isle of Man
                              
                           
                                 Infektiøs pankreasnekrose (IPN)
                              
                              
                                 Finland
                              
                              
                                 FI
                              
                              
                                 De finske indlandsområder
                              
                           
                                 Sverige
                              
                              
                                 SE
                              
                              
                                 De svenske indlandsområder
                              
                           
                                 Det Forenede Kongerige
                              
                              
                                 UK
                              
                              
                                 Isle of Man
                              
                           
                                 Infektion med Gyrodactylus salaris (GS)
                              
                              
                                 Irland
                              
                              
                                 IE
                              
                              
                                 Hele landet
                              
                           
                                 Finland
                              
                              
                                 FI
                              
                              
                                 Tenojokis og Näätämönjokis afvandingsområder; afvandingsområderne for Paatsjoki, Tuulomajoki og Uutuanjoki betragtes som stødpudezoner
                              
                           
                                 Det Forenede Kongerige
                              
                              
                                 UK
                              
                              
                                 Hele Det Forenede Kongerige
                                 Guernsey, Jersey og Isle of Man
                              
                           
                                 Ostreid herpesvirus 1 μνar (OsHV-1 μVar)
                              
                              
                                 Irland
                              
                              
                                 IE
                              
                              
                                 Segment 1: Sheephaven Bay
                                 Segment 3: Killala Bay, Broadhaven Bay og Blacksod Bay
                                 Segment 4: Streamstown Bay
                                 Segment 5: Bertraghboy Bay og Galway Bay
                                 Segment 6: Poulnasharry Bay
                                 Segment A: Tralee Bay Hatchery
                              
                           
                                 Det Forenede Kongerige
                              
                              
                                 UK
                              
                              
                                 Storbritannien med undtagelse af River Roach, River Crouch, Blackwater Estuary og River Colne i Essex, Nordkents kyst, Poole Harbour i Dorset og River Teign i Devon
                                 Nordirland med undtagelse af Dundrum Bay, Killough Bay, Lough Foyle, Carlingford Lough og Strangford Lough
                                 Guernsey
                              
                           
                                 Infektion med salmonid alfavirus (SAV)
                              
                              
                                 Finland
                              
                              
                                 FI
                              
                              
                                 De finske indlandsområder«
                              
                           
               
            
                  2)
               
               
                  Bilag III til afgørelse 2010/221/EU affattes således:
                  
                     »BILAG III
                     
                        Medlemsstater og områder, som har indført programmer for overvågning af ostreid herpesvirus 1 μνar (OsHV-1 μνar), og hvis nationale foranstaltninger til bekæmpelse af denne sygdom er godkendt, jf. artikel 43, stk. 2, i direktiv 2006/88/EF
                     
                     
                                 Sygdom
                              
                              
                                 Medlemsstat
                              
                              
                                 Kode
                              
                              
                                 Geografisk afgrænsning af områder med godkendte nationale foranstaltninger (medlemsstater, zoner og segmenter)«